**Navodila za prvi dan pouka**

Prvi dan pouka bo potekal po priloženem urniku. Če imate na urniku športno vzgojo, prinesite športno opremo s seboj.

Zaradi preprečevanja razširjanja bolezni COVID 19 velja na šoli prilagojen hišni red. S podrobnostmi boste seznanjeni na razrednih urah prvi dan šole!

Zaradi čim manjše možnosti prenosa okužbe je določen tudi protokol prihajanja v šolo.

1. in 2. letniki pri prihodu v gimnazijsko stavbo prihajate skozi glavni vhod, 3. in 4. skozi zadnji. Ob prihodu se napotite neposredno v razred, kjer se boste preobuli, zato s seboj prinesite copate! Dežnike boste odložili v ločene (za vsak razred posebej označene) koše v avli šole.

Dijaki poklicne šole uporabljate glavni vhod. Prav tako se preobujete v učilnici, dežnike pustite v označenih koših v pritličju!

V stavbo lahko vstopate samo z obrazno masko! Razkužujte roke! Držite medsebojno razdaljo, ki naj bo vsaj 1,5 m! Maske si lahko snamete v razredu. Dijaki posameznih razredov se ne smete mešati med seboj, razen pri izbirnih predmetih. Na hodniku se ne smete zadrževati, hodite po desni strani!

Garderobne omarice lahko uporabljate samo za shranjevanje športne opreme, delovnih halj in obutve. Več o tem boste izvedeli v šoli.

Pri prihodu v šolo se ne smete zadrževati na šolskih površinah (pred šolo, za šolo), temveč morate takoj v matično učilnico. Te bodo ves čas odklenjene! Prav tako lahko zapuščate šolo (zgradbo) le zaradi organizacije pouka.

Malica prvi dan bo, vsi naročeni dijaki boste dobili suh, brezmesni obrok. Kosila bodo organizirana v šoli šele v roku 14 dni.

**Spremenjen je urnik zvonjenja**

Pouk se prične 10 min kasneje kot običajno, glavni odmor traja 20 min.

1. ura: 8.00 – 8.45

2. ura: 8.50 – 9. 35

3. ura: 9.40 – 10. 25

Glavni odmor 20 min

4. ura: 10.45 – 11.30

5. ura: 11.35 – 12.20

6. ura: 12.25 – 13.10

7. ura: 13.15 – 14.00

8. ura: 14.05 – 14.50

**Dijaki prvih letnikov**

Dijaki prvih letnikov pridete prvi dan v šolo z **zamikom. Na hodniku v pritličju vas bodo sprejele vaše razredničarke.**

1.A in 1B ob 8.10, ob prihodu se dijaki 1.A razvrstite na levi strani hodnika, 1.B na desno.

1.M in 1.T pridete ob 8.20, dijaki 1.M se razvrstite na levo, dijaki 1.T pa na desno stran hodnika v pritličju!

Dragi dijaki, pravila, ki jih sprejemamo, so stroga, vendar so pomembna za zaščito vašega zdravja in zdravja vaših bližnjih. Zato računam na vašo zrelost, da boste pravila ponotranjili in jih upoštevali zavoljo vseh nas.

Naj bo novo šolsko leto za vse uspešno in predvsem zdravo!

Vaša ravnateljica

Karmen VIdmar